Madis Lepajõe

Madis Lepajõe (1. mail 1955 Puškin, Leningradi oblast – 21. mai 2020) oli eesti jalgrattur, jalgrattaspordi kohtunik, sporditegelane ja Eesti Keskerakonda kuuluv poliitik. 

15. novembrist 2017 kuni 13. veebruarini 2020 oli ta Tartu abilinnapea, kes vastutas hariduse, kultuuri, spordi ja noorsootöö eest. Madis Lepajõe CV Tartu linna kodulehel

Lepajõe lõpetas 1973. aastal Miina Härma nimelise Tartu 2. Keskkooli ja 1978 Eesti Põllumajanduse Akadeemia põllumajanduse mehhaniseerimise erialal. 1989 asus ta õppima Tartu Riiklikus Ülikoolis välismajandussuhteid, kuid stuudium jäi lõpetamata. 

Ta töötas 1990–1992 Tartu linnavalitsuses spordiosakonna juhatajana, 1992–1995 välissuhete osakonna juhatajana ning 1995–1998 välissuhete ja ettevõtluse arengu osakonna juhatajana, 1998–2017 aga Haridus- ja Teadusministeeriumis noorte ja välissuhete asekantslerina. 

Ta oli mitme spordiorganisatsiooni juhtorgani liige (näiteks alates 1994 Eesti Jalgratturite Liidu juhatuse liige (sh asepresident 2006–2012)) ning Tartu 2019. aasta laulupeo peakomisjoni liige. 

1991–2017 oli ta Klubi Tartu Maraton juhatuse liige (ka asutajaliige).

Tunnustus
2004 – Eesti Vabariigi spordipreemia (tulemusliku tegevuse eest Tartu nelikürituse korraldamisel ning pikamaasuusatamise ja jalgrattaspordi arendamise eest rahvusvahelisel tasandil)
2007 – Eesti Jalgratturite Liidu auliige 
2017 – Euroopa Jalgrattaliidu kuldne autasu 
2017 – Eesti Olümpiakomitee teenetemärk

Isiklikku
Madis Lepajõe vanemad olid põllumajandusteadlased Jaan Lepajõe ja Leida Lepajõe.

Lepajõel oli üks õde ja on üks vend: tõlkija Marju LepajõeMarju Lepajõe (28. oktoober 1962 – 4. juuli 2019) USUS. Tartu Ülikooli usuteaduskonna ametlik blogi, 5. juuli 2019Marju Lepajõe ja Toomas Haugi vestlus inimese vertikaalist ERR, 26. oktoober 2017/Looming, 10/2017 ja Tiit Lepajõe.

Madis Lepajõe abikaasa oli Kersti Lepajõe. Tema poeg Jaan Lepajõe on aastast 2023 jalgrattaspordi rahvusvahelise kategooriaga maanteevõistluste kohtunik.https://sport.err.ee/1609128191/jaan-lepajoest-sai-rahvusvahelise-kategooriaga-maanteevoistluste-kohtunik

Viited

Välislingid

Madis Lepajõe CV Tartu linna kodulehel

Kategooria:Eesti jalgratturid
Kategooria:Eesti sporditegelased
Kategooria:Eesti ametnikud
Kategooria:Tartu inimesed
Kategooria:Tartu linnaametnikud
Kategooria:Eesti Keskerakonna poliitikud
Kategooria:Miina Härma Gümnaasiumi vilistlased
Kategooria:Eesti Maaülikooli põllumajanduse mehhaniseerimise teaduskonna vilistlased
Kategooria: Suure-Jaani kalmistule maetud
Kategooria:Sündinud 1955
Kategooria:Surnud 2020